
24                                                                  DR 30.7.2018                                                       

 
Saya ingin memaklumkan MARA tidak boleh dipecahkan bukan sahaja kerana akan 

merencatkan dari segi perancangan pembangunan pendidikan dan juga keusahawanan 
tetapi berdasarkan kepada Akta MARA ataupun Akta 489, seksyen 3(1) bahawa MARA 
apabila ditubuhkan ia berkekalan turun temurun dan mempunyai suatu Menteri. Ini bermakna 
tidak boleh ada berbagai-bagai kementerian untuk menjaga MARA. Di bawah kewajipan 
MARA, seksyen 6(1) bahawa MARA mesti tanggungjawabnya adalah untuk membangunkan 
usahawan dan membangunkan pendidikan bagi orang Melayu. 

Saya hendak sedikit sahaja. Saya hendak maklumkan sehingga hari ini melalui 
MARA, kita telah pun berjaya mewujudkan, membangunkan hampir satu juta usahawan dan 
mengeluarkan 1.2 juta pelajar-pelajar Melayu dan bumiputera. Akhirnya, saya hendak 
maklumkan bahawa di bawah seksyen 36, MARA hendaklah disifatkan sebagai seorang 
Melayu. Memecahkan MARA bermakna meracik-racik tubuh orang Melayu... [Tepuk]  

Jadi saya harap MARA terus dikekalkan dan diletakkan di bawah Kementerian 
Pembangunan Luar Bandar kerana MARA ditubuhkan untuk membangunkan ekonomi dan 
sosial khususnya masyarakat luar bandar yang juga termaktub di dalam Akta MARA. Terima 
kasih. 

Timbalan Yang di-Pertua [Tuan Nga Kor Ming]: Terima kasih Yang Berhormat 
Bera. Dari Pahang, kita sekarang menjelajah ke Perak.  

Saya menjemput Yang Berhormat kawasan Taiping. 

 

11.57 pg. 

Tuan Teh Kok Lim [Taiping]: Terima kasih Tuan Yang di-Pertua. Salam sejahtera 
dan selamat Malaysia baru. Saya mengambil peluang ini mengucapkan tahniah kepada 
semua yang hadir dalam Dewan yang mulia ini dan saya diberi peluang untuk berbahas, 
menjunjung kasih Titah Seri Paduka Baginda Yang di-Pertuan Agong.  

Dalam Dewan yang mulia ini, saya ingin merakamkan setinggi-tinggi penghargaan 
dan terima kasih kepada pengundi dan penyokong saya di Parlimen Taiping atas mandat 
yang diberikan kepada saya. Kemenangan yang kita peroleh pada PRU Ke-14 bukan suatu 
pengiktirafan yang semata-mata untuk dibanggakan tetapi ia merupakan tanggungjawab, 
mandat serta kepercayaan yang diberikan oleh rakyat untuk menyuarakan masalah mereka 
di Dewan yang mulia ini. 

Harapan rakyat kini adalah amat tinggi sehingga mereka sanggup dan berani 
mengambil langkah yang drastik untuk menjatuhkan Kerajaan Barisan Nasional yang telah 
61 tahun memerintah sejak 1957. Walaupun rakyat menyambut baik penghapusan GST ke 
kadar sifar, mereka daripada pihak pembangkang cuba menakutkan rakyat dengan tuduhan 
tanpa asas yang mendakwa SST pada 1 September akan membawa impak negatif dan 
meningkatkan lagi harga barangan. 

Yang Berhormat Menteri Kewangan telah berulang kali menjamin bahawa kos barangan 
terkawal secara umumnya berdasarkan jumlah kutipan hasil GST 6 peratus mencatat RM44 
bilion, manakala kutipan hasil SST dijangka hanya akan mencapai RM21 bilion. Penjimatan 
sebanyak jumlah RM23 bilion akan kekal pada rakyat untuk mengukuhkan ekonomi 
setempat. Ini merupakan hadiah daripada Kerajaan Persekutuan Pakatan Harapan kepada 
rakyat.   

■1200 

Untuk makluman Dewan yang mulia ini, dalam tempoh tiga tahun pelaksanaan GST 
sejak 1 April 2015, cukai GST yang dikutip melebihi RM120 bilion. Akan tetapi dukacitanya, 
amount yang begitu besar dikutip daripada setiap rakyat tersebut langsung tidak memberikan 
sebarang kesan positif untuk mengurangkan hutang negara. Sebaliknya, hutang negara 
semakin meningkat sehingga mencecah RM1 trilion.  

 

 

 



Saya ingin memaklumkan MARA tidak boleh dipecahkan bukan sahaja kerana akan merencatkan dari segi perancangan pembangunan pendidikan dan juga keusahawanan tetapi berdasarkan kepada Akta MARA ataupun Akta 489, seksyen 3(1) bahawa MARA apabila ditubuhkan ia berkekalan turun temurun dan mempunyai suatu Menteri. Ini bermakna tidak boleh ada berbagai-bagai kementerian untuk menjaga MARA. Di bawah kewajipan MARA, seksyen 6(1) bahawa MARA mesti tanggungjawabnya adalah untuk membangunkan usahawan dan membangunkan pendidikan bagi orang Melayu. Saya hendak sedikit sahaja. Saya hendak maklumkan sehingga hari ini melalui MARA, kita telah pun berjaya mewujudkan, membangunkan hampir satu juta usahawan dan mengeluarkan 1.2 juta pelajar-pelajar Melayu dan bumiputera. Akhirnya, saya hendak maklumkan bahawa di bawah seksyen 36, MARA hendaklah disifatkan sebagai seorang Melayu. Memecahkan MARA bermakna meracik-racik tubuh orang Melayu... [Tepuk] Jadi saya harap MARA terus dikekalkan dan diletakkan di bawah Kementerian Pembangunan Luar Bandar kerana MARA ditubuhkan untuk membangunkan ekonomi dan sosial khususnya masyarakat luar bandar yang juga termaktub di dalam Akta MARA. Terima kasih. Timbalan Yang di-Pertua [Tuan Nga Kor Ming]: Terima kasih Yang Berhormat Bera. Dari Pahang, kita sekarang menjelajah ke Perak. Saya menjemput Yang Berhormat kawasan Taiping. 11.57 pg. Tuan Teh Kok Lim [Taiping]: Terima kasih Tuan Yang di-Pertua. Salam sejahtera dan selamat Malaysia baru. Saya mengambil peluang ini mengucapkan tahniah kepada semua yang hadir dalam Dewan yang mulia ini dan saya diberi peluang untuk berbahas, menjunjung kasih Titah Seri Paduka Baginda Yang di-Pertuan Agong. Dalam Dewan yang mulia ini, saya ingin merakamkan setinggi-tinggi penghargaan dan terima kasih kepada pengundi dan penyokong saya di Parlimen Taiping atas mandat yang diberikan kepada saya. Kemenangan yang kita peroleh pada PRU Ke-14 bukan suatu pengiktirafan yang semata-mata untuk dibanggakan tetapi ia merupakan tanggungjawab, mandat serta kepercayaan yang diberikan oleh rakyat untuk menyuarakan masalah mereka di Dewan yang mulia ini. Harapan rakyat kini adalah amat tinggi sehingga mereka sanggup dan berani mengambil langkah yang drastik untuk menjatuhkan Kerajaan Barisan Nasional yang telah 61 tahun memerintah sejak 1957. Walaupun rakyat menyambut baik penghapusan GST ke kadar sifar, mereka daripada pihak pembangkang cuba menakutkan rakyat dengan tuduhan tanpa asas yang mendakwa SST pada 1 September akan membawa impak negatif dan meningkatkan lagi harga barangan. Yang Berhormat Menteri Kewangan telah berulang kali menjamin bahawa kos barangan terkawal secara umumnya berdasarkan jumlah kutipan hasil GST 6 peratus mencatat RM44 bilion, manakala kutipan hasil SST dijangka hanya akan mencapai RM21 bilion. Penjimatan sebanyak jumlah RM23 bilion akan kekal pada rakyat untuk mengukuhkan ekonomi setempat. Ini merupakan hadiah daripada Kerajaan Persekutuan Pakatan Harapan kepada rakyat. #1200 Untuk makluman Dewan yang mulia ini, dalam tempoh tiga tahun pelaksanaan GST sejak 1 April 2015, cukai GST yang dikutip melebihi RM120 bilion. Akan tetapi dukacitanya, amount yang begitu besar dikutip daripada setiap rakyat tersebut langsung tidak memberikan sebarang kesan positif untuk mengurangkan hutang negara. Sebaliknya, hutang negara semakin meningkat sehingga mencecah RM1 trilion.